તારા પણ માને છે કે, સુગ્રીવ રાવણને હણી શકશે. રામ સીતાનો મેળાપ પણ કરાવશે અને સાથે સાથે ઉમેરે પણ છે કે ઍકલા સુગ્રીવથી તો આ કાર્ય થવાનું નથી. રાવણ ઉપરાંત કેટલા બધા રાક્ષસો છે! ઍટલે સંઘબળનું મહત્ત્વનો છે. હા – ક્યારેક અતિમાનુષી શક્તિ ધરાવતા પુરુષોની વાત જુદી. મહાભારતમાં ખાંડવવન દહનની કથા આવે છે. ઍમાં નર-નારાયણના અવતાર સમા અર્જુન અને કૃષ્ણ કોઇનીય મદદ વિના સમગ્ર ખાંડવવનનું દહન કરે છે અને ઇન્દ્ર સમેત બધા જ દેવતાઓને પરાજિત કરીને પોતાનું કાર્ય સિદ્ધ કરે છે. પરંતુ આ રામચંદ્ર છે. રામાયણના આરંભે જ કહેવાયું છે કે, આ માનવી છે. ભલે દેવસદશ ગુણ હોય, તે છતાં ઍ માનવી છે અને કૃષ્ણની જેમ ઍવા કોઇ ચમત્કારો વાલ્મીકિઍ તેમની પાસે કરાવ્યા નથી. ઍટલે વનવાસીઓ, આદિવાસીઓને મિત્ર બનાવ્યા વિના તેમની સહાય વિના રાવણ સામેનો મોરચો માંડી જ ન શકાય. ઍ રીતે સંઘબળની મહત્તા અહીં જોવા મળી.